....Il-President Marie Louise Coleiro Preca appellat biex id-diskussjoni dwar l-IVF tkun posposta sakemm issir aktar diskussjoni.. Id-dibattitu li qed jiddiskuti l-bidliet fil-Liġi tal-IVF se jkompli kif ippjanat, anke jekk iktar kmieni illum il-President tar-Repubblika Marie Louise Coleiro Preca talbet li dan ikun pospost sakemm issir diskussjoni u riflessjoni akbar dwar il-kwistjoni kollha. Dan kien ikkonfermat ma' dan is-sit mill-Whip tal-Grupp Parlamentari tal-Partit Laburista Byron Camilleri. Il-kwistjoni kollha iddur mal-iffriżar tal-embrijuni b'dawk li qed jopponu jinsistu li l-embrijun huwa ħajja u allura jmur kontra l-etika u l-morali illi dan ikun iffriżat, bħala norma u mhux fl-eċċezzjoni kif tistabilixxi l-liġi sal-lum. Il-Parlament bħalissa qed jiddiskuti l-emendi proposti dwar l-IVF.